b'\n_START_ARTICLE_\nViirup\xc3\xa4\xc3\xa4sirkku\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nKooltaan viirup\xc3\xa4\xc3\xa4sirkku on noin 14\xc2\xa0cm. Sel\xc3\xa4st\xc3\xa4\xc3\xa4n viirup\xc3\xa4\xc3\xa4sirkku on v\xc3\xa4ritykselt\xc3\xa4\xc3\xa4n oliivinvihre\xc3\xa4. P\xc3\xa4\xc3\xa4 on harmaa, p\xc3\xa4\xc3\xa4laella on kastanjanruskea viiru ja my\xc3\xb6s silm\xc3\xa4kulmajuovat ovat kastanjanruskeat. Viirujen v\xc3\xa4riss\xc3\xa4 on jonkin verran vaihtelua alalajien v\xc3\xa4lill\xc3\xa4. Kurkku on harmahtava ja my\xc3\xb6s vatsan h\xc3\xb6yhenet ovat v\xc3\xa4rilt\xc3\xa4\xc3\xa4n vaalean harmaat. Isoviirusirkku (Arremonops conirostris) muistuttaa ulkon\xc3\xa4\xc3\xb6lt\xc3\xa4\xc3\xa4n viirup\xc3\xa4\xc3\xa4sirkkua, mutta isoviirusirkku on kookkaampi, p\xc3\xa4\xc3\xa4laeltaan musta ja vatsastaan tummemman harmaa.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nViirup\xc3\xa4\xc3\xa4sirkkua tavataan Yhdysvalloissa Texasin osavaltion etel\xc3\xa4osissa. Lis\xc3\xa4ksi lajin toisistaan erist\xc3\xa4ytyneit\xc3\xa4 populaatioita esiintyy Meksikon, Costa Ricaa, Guatemalassa ja Jukatanin niemimaalla. Osaa alalajeista voidaan pit\xc3\xa4\xc3\xa4 omina lajeinaan. Texasissa lajin elinymp\xc3\xa4rist\xc3\xb6\xc3\xa4 ovat kuivien metsien pohjakerrokset ja kuivat pensaikot. Keski-Amerikassa lajia tavataan kuivien metsien tiheik\xc3\xb6iss\xc3\xa4. Laji v\xc3\xa4lttelee kosteampia metsi\xc3\xa4.\n_START_SECTION_\nElintavat\n_START_PARAGRAPH_\nViirup\xc3\xa4\xc3\xa4sirkun ravinto koostuu hy\xc3\xb6nteisist\xc3\xa4 ja siemenist\xc3\xa4 ja hy\xc3\xb6nteisten arvellaan muodostavat suurimman osan lajin ruokavaliota. Ravintonsa lintu etsii maasta tiheikk\xc3\xb6jen alta. Viirup\xc3\xa4\xc3\xa4sirkkuparit voivat kokoontua yhteen etsiess\xc3\xa4\xc3\xa4n sy\xc3\xb6t\xc3\xa4v\xc3\xa4\xc3\xa4._NEWLINE_Viirup\xc3\xa4\xc3\xa4sirkun pesim\xc3\xa4ekologiasta tiedet\xc3\xa4\xc3\xa4n melko v\xc3\xa4h\xc3\xa4n. Lajin pes\xc3\xa4 on ruohoista, tikuista ja puun kuoresta tehty kuppi, jolla on kupolimainen katto. Pes\xc3\xa4n sis\xc3\xa4\xc3\xa4nk\xc3\xa4ynti on sivusta. Viirup\xc3\xa4\xc3\xa4sirkkunaaras munii kolmesta viiteen kiilt\xc3\xa4v\xc3\xa4n valkoista munaa. Molemmat vanhemmat ruokkivat kuoriutuneita poikasia.'